Coolio

**Արտիս Լեոն Այվի կրտսեր** (), հայտնի է իր բեմական Coolio անունով, ամերիկացի ռեփեր էր։ Նա առավել հայտնի էր իր «Gangsta's Paradise» (1995 թ.) սինգլով, որն արժանացավ Գրեմմի մրցանակի։ Մյուս սինգլներն են «Fantastic Voyage» (1994), «1, 2, 3, 4 (Sumpin' New)» (1996) և «C U When U Get There» (1997): Նա թողարկեց ինը ալբոմ, որոնցից առաջին երեքը մեծ հաջողություն ունեցան՝ It Takes a Thief (1994), Gangsta's Paradise (1995) և My Soul (1997): Coolio-ն առաջին անգամ ճանաչվեց որպես WC ռեփ խմբի և Maad Circle-ի անդամ։ Coolio-ն ԱՄՆ-ում վաճառել է 4,8 միլիոն ալբոմ։

Նա նաև ստեղծեց 6 դրվագից բաղկացած «Coolio's Rules» հեռուստաշոուն (2008), «Cookin' with Coolio» վեբ-սերիալը և հրատարակեց խոհարարական գիրք։

Կուլիոն մահացել է 2022 թվականի սեպտեմբերի 28-ին, 59 տարեկան հասակում, ֆենտանիլի, հերոինի և մեթամֆետամինի չափից մեծ դոզայից։

## Վաղ կյանք
Արտիս Լեոն Այվի կրտսերը ծնվել է 1963 թվականի օգոստոսի 1-ին Փենսիլվանիայի Մոնեսեն քաղաքում։ Նրա մայրը գործարանի աշխատող էր, ով բաժանվել էր ամուսնուց, և նրանք տեղափոխվել են Քոմփթոն, Կալիֆորնիա, երբ Այվին ութ տարեկան էր։ Այվին ծանր ասթմատիկ էր, և նրան մի քանի անգամ տեղափոխել են հիվանդանոց՝ ասթմայի բարդությունների պատճառով։ Նա մանուկ հասակում եղել է իր տեղական գրադարանի մշտական այցելուն։ Նա հաճախ էր սեղանի խաղեր խաղում մոր հետ։ Նա սկսել է ռեփ կարդալ դեռահաս տարիքում՝ ստանալով Կուլիո Իգլեսիաս մականունը՝ շնորհիվ իր փայլուն կատարումների։ Մականունը հետագայում կրճատվել է Coolio-ի։ Նրան ձերբակալել են դպրոց զենք տանելու համար ու գողություն անելու համար։ Նա աշխատել է Կալիֆորնիայի անտառտնտեսության և հրդեհային պաշտպանության վարչությունում։ Կուլիոն սովորել է Compton Community College-ում, այնուհետև աշխատել է Լոս Անջելեսի միջազգային օդանավակայանի կամավոր հրշեջ բաժանմունքում և անվտանգության ծառայությունում՝ մինչ ռեփեր դառնալը։

## Անձնական կյանք
Այվին ուներ տասը երեխա, որոնցից մեկը ծնվել է իր կնոջից՝ Ժոզեֆա Սալինասից, ում հետ նա ամուսնացել է 1996 թվականին և ամուսնալուծվել 2000 թվականին։ 2022 թվականի մարտին նա Ավստրալիայի Today Extra-ին ասաց, որ ունի հինգ թոռ։

2008 թվականի հուլիսին Այվին և ջազ սաքսոֆոնահար Ջարեսը ներգրավվեցին Էկոլոգիական արդարադատության և կլիմայի փոփոխության խմբում՝ քոլեջներում և համալսարաններում սևամորթ ուսանողներին կլիմայի փոփոխության մասին կրթելու համար։ Այվին Ամերիկայի ասթմայի և ալերգիայի հիմնադրամի խոսնակն էր։

Նա վարում էր «Cookin' with Coolio»-ի առցանց խոհարարական շոուն, որը իր «Coolio's Rules» ռեալիթի շոուի մասն էր։ Այն տևեց վեց դրվագ։

### Իրավական խնդիրներ
1998 թվականին Շտուտգարտի մոտ գտնվող Բոբլինգեն քաղաքի դատարանը Այվիին դատապարտեց վեց ամսվա պայմանական ազատազրկման և տուգանեց 17000 դոլարով այն բանից հետո, երբ նրան մեղադրեցին կողոպուտի և մարմնական վնասվածք պատճառելու մեջ։

2016 թվականին Այվին և նրա անձնակազմի անդամները ձերբակալվեցին Լոս Անջելեսի միջազգային օդանավակայանում պայուսակի մեջ լիցքավորված հրազեն ունենալու համար։ Նրա թիկնապահներից մեկը պնդում էր, որ պայուսակի սեփականատերն է, սակայն Այվին ավելի ուշ խոստովանել է, որ նա է տերը և հետագայում դատապարտվել է երեք տարվա պայմանական ազատազրկման և 45 օր հասարակական աշխատանքի։

2017 թվականին Այվին բաց թողեց ներկայացումը այն բանից հետո, երբ նրան մերժեցին մտնել Սինգապուր՝ Չանգիի միջազգային օդանավակայանում վայրէջք կատարելիս։ Սինգապուրի ներգաղթի և հսկիչ կետերի վարչությունը հրաժարվել է մեկնաբանել մերժման պատճառը՝ վկայակոչելով գաղտնիության պատճառները։ Կուլիոն Պեկինից մեկնում էր Սինգապուր՝ ելույթ ունենալու Ֆորմուլա 1-ի համերգային միջոցառմանը։

## Մահ
2022 թվականի սեպտեմբերի 28-ին Այվիին հայտնաբերեցին Լոս Անջելեսում ընկերոջ տան լոգարանի հատակին անգիտակից վիճակում։ Նա 59 տարեկան էր։ Լոս Անջելեսի դատաբժշկի գրասենյակը հայտարարեց, որ Այվին մահացել է ֆենտանիլի, հերոինի և մետամֆետամինի չափից մեծ դոզայից, կարդիոմիոպաթիայի, քրոնիկ ասթմայի և ծխախոտի պատճառով։ Այվին դիակիզվել է ու մոխրի մի մասը դրվել է իր ընտանիքի համար նախատեսված զարդերի մեջ, իսկ մնացածը դրվել է ուրանի մեջ։

## Ժառանգություն
### Ստուդիական ալբոմներ

* *It Takes a Thief* (1994)
* *Gangsta's Paradise* (1995)
* *My Soul* (1997)
* *Coolio.com* (2001)
* *El Cool Magnifico* (2002)
* *The Return of the Gangsta* (2006)
* *Steal Hear* (2008)
* *From the Bottom 2 the Top* (2009)
* *Long Live Coolio* (2023)

## Ֆիլմագրաֆիա
մինի|Կուլիոն 2007թ

### Ֆիլմեր

### Հեռուստատեսություն

## Ծանոթագրություններ

## Արտաքին հղումներ
*Coolio-ն imusic.am֊ում

Կատեգորիա:21-րդ դարի ամերիկացի ռեփերներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Բեմական կեղծանուններ